Ngam ɗume linyugo Deftere Allah?
A woowi bee Deftere Allah na? Walaa deftere feere jey ɓe sendiri nder duniyaaru ɓurna Deftere Allah. Kala yimɓe fuu ndaari bana noy habaru Deftere Allah ɗon de’ita ɓernde maɓɓe, ɗon hokka ɓe tammunde e boo, ɗon hokka ɓe dawruki dow ko ɓe ɗon ngaɗa nyalde fuu. Fahin, yimɓe ɗuuɗɓe anndi seɗɗa tan dow Deftere Allah. Koo to a mari diina malla a walaa diina, teema a yiɗi anndugo ko woni nder Deftere Allah. Deftere nde ɗon windi ngam hokkugo ma anndal seɗɗa dow ko woni nder Deftere Allah.
HIDDEKO a fuɗɗa jaŋgugo Deftere Allah, ɗum wallan ma masin to a anndi kuuje seɗɗa dow deftere man. Anndi boo bana Defte Ceniiɗe, Deftere Allah ɗum kawtal defte 66, fuɗɗi bee Laataanooji e timmi bee Wahayu Yuhanna.
Habaru moy woni nder Deftere Allah? Ɗum yamol mbooɗŋgol. Gooŋga, yimɓe 40 bindi defte ɗe’e wakkati duuɓi 1 600. Yimɓe ɓe’e, mbiaay ɗum habaru maɓɓe ɓe bindi nder Deftere Allah. Gootel caka maɓɓe windi:“Ko winda nder defte man fuu, ɗum laati bee wahayu Allah.” (2 Timote 3:16) Feere fahin wi’i: “Ruuhu Yeehova Allah ɗon anndinammi bolle, kaŋko o ɗon wolwira bee hunduko am.” (2 Samuyila 23:2) Bindooɓe fuu mbi’i ɗum habaru Yeehova Allah, Jawmiraawo tageefo duniyaaru fuu. Ɓe anndini yoo, Allah yiɗi en annda moy o woni.
Woodi huunde woore fahin ko wallata ma faamugo Deftere Allah. Deftere Allah mari habaru wooru tan: Baawɗe Allah ngam laamugo neɗɗaaku bee Laamu asamawiŋkeejum. Nder bakeeje ɗe ɗon tokka, a yi’an bana noy habaru ndu woni nder Deftere Allah, diga Laataanooji haa yotta Wahayu Yuhanna.
Bee anndal ngal haa hoore, ndaaren jonta bana noy habaru ndu’u woni nder deftere jey yimɓe anndi haa duniyaaru fuu, waato Deftere Allah.
^ mas. 9 En mari dabare juur ngam windugo nyalde lewru e hitaande. Nder deftere nde, to on ndaari H.M., jaŋge: Hijira Meeɗen, e Y.H.M, jaŋge: Yeeso Hijira Meeɗen. Ndaare bana noy ɗum ɗon tindini bee diidol haa les bakeeje deftere nde.
ƁESDUGO ANNDUGO
KETAAƊUM EKKITOL BIBEL
Ngam ɗume ekkitaago Bibel?
Bibel ɗon hokka jaawaabuuji dow ƴamɗe mawɗe ɗe yimɓe miliyoŋji nder duniyaaru ƴamata. On ngiɗi waɗugo bana maɓɓe na?
fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn